แนวทางการป้องกันผลประโยชน์ทับซ้อนและการกำกับติดตาม

องค์การบริหารส่วนตำบลลุงเขว้า อำเภอหนองบุญมาก จังหวัดนครราชสีมา

.........................................................

1. บุคลากรทุกระดับพึงยึดมั่นในคุณธรรม และมีจิตสำนึกในการปฏิบัติงานไม่เอื้อประโยชน์แก่พวกพ้อง โดยคำนึงถึงการก่อให้เกิดประโยชน์สูงสุดแก่หน่วยงาน คุ้มค่า โปร่งใส มีประสิทธิภาพ ประสิทธิผล และตรวจสอบได้
2. การปฏิบัติงานในหน้าที่ให้ถือปฏิบัติตามกฎหมาย ระเบียบ ข้อบังคับของทางราชการ และระบบการควบคุมภายในที่สถาบันกำหนดอย่างเคร่งครัด
3. การรับทรัพย์สินหรือประโยชน์อื่นใด ปฏิบัติตามประกาศสถาบันบัณฑิตพัฒนบริหารศาสตร์ เรื่อง หลักเกณฑ์การรับทรัพย์สินหรือประโยชน์อื่นใด โดยชอบธรรมจรรยาของเจ้าหน้าที่ พ.ศ. 2548
4. เจ้าหน้าที่พัสดุและคณะกรรมการที่เกี่ยวข้องกับการจัดซื้อจัดจ้างแต่ละครั้งรับรองตนเองว่าไม่มีผลประโยชน์ทับซ้อนกับผู้เสนอราคาซื้อหรือจ้าง
5. กรณีจัดซื้อจัดจ้างที่มีวงเงินสูงให้จัดทำข้อตกลงคุณธรรม โดยจัดทำเป็นข้อตกลงร่วมกัน ระหว่างหน่วยงานของรัฐเจ้าของโครงการ และผู้ประกอบการที่จะเข้ามายื่นข้อเสนอ
6. ไม่ละเลยหรือเพิกเฉย เมื่อพบเห็นการกระทำที่เข้าข่ายความผิดเกี่ยวกับผลประโยชน์ทับซ้อน โดยแจ้งผู้บังคับบัญชา หรือหน่วยงานที่รับผิดชอบ
7. กรณีเกิดการกระทำความผิดที่เกี่ยวข้องกับผลประโยชน์ทับซ้อน จะต้องถูกดำเนินการลงโทษตามระเบียบของทางราชการ

การกำกับติดตาม

1. รายงานการรับรองตนเองว่าไม่มีผลประโยชน์ทับซ้อน และมีส่วนได้เสียใดๆ ของคณะกรรมการที่เกี่ยวข้องกับการจัดซื้อจัดจ้าง
2. สำนักงานตรวจสอบภายใน ดำเนินการสอบทานการปฏิบัติงานให้เป็นไปตามกฎหมาย ระเบียบ ข้อบังคับ และแนวทางปฏิบัติของทางราชการอย่างสม่ำเสมอ
3. สำนักงานตรวจสอบภายใน รายงานผลการปฏิบัติตามแนวทางป้องกันผลประโยชน์ทับซ้อนต่อนายกองค์การบริหารส่วนตำบลลุงเขว้า

ทั้งนี้ ให้ถือปฏิบัติตั้งแต่วันที่ 4 มกราคม 2562 เป็นต้นไป

(นายจรูญ นอกกระโทก)

นายกองค์การบริหารส่วนตำบลลุงเขว้า